— Хьехархой дика бар тха, сай хьинарах дийшадац аз а е кхычар а. Хьехархоша лакхача боараме къахьегар бахьан долаш деша аьттув баьннаб са ишколе а университете а. Сайна хьийхараш дагабехача чIоагIа тоам хул сона. Дега гарга, хьамсара хьехархой бар уж дукхагIа мел бараш. Цар йистхилар, безаме, хьехаме, хьаькъале, кхетаме дар. Цу моча хьехархоша тIехьле кхею. Иштта болх бе беза, аьнна хета сона карарча хана къахьегаш болча хьехархоша а, — йоах дIахо Розас, вай кхоане иразе хьалкхер догдоахаш.